Natalie Cole
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Natalie Cole var en amerikansk sanger. Hun var datter av Nat «King» Cole og fikk sitt gjennombrudd i 1975 i en soul-inspirert stil, men konsentrerte seg etter hvert om mer ballade- og jazzpreget materiale.
Hun hadde i 1975–1978 store amerikanske hits med This Will Be, I've Got Love On My Mind og Our Love. Men et økende narkotikaforbruk ødela for karrieren de neste årene, og først i 1987 var hun tilbake på Topp 20 i USA, med Jump Start og I Live For You. Deretter fikk Cole kjempehits verden over med Bruce Springsteens Pink Cadillac (1988) og balladen Miss You Like Crazy (1989).På det tre ganger Grammypris-belønte og meget suksessrike albumet Unforgettable...With Love (1991) spilte hun inn farens mest kjente sanger og sang «duett» med ham på Unforgettable, som ble en hit.Blant hennes andre album kan nevnes debuten Inseparable (1975), de britiske suksessene Unforgettable: A Musical Tribute To Nat "King" Cole (1983; duettalbum med Johnny Mathis) og Good To Be Back (1989), samt Take A Look (1993), Stardust (1996), Ask A Woman Who Knows (2002) og Still Unforgettable (2008). For sistnevnte fikk hun sin karrieres niende Grammypris. I 2000 ga hun ut sin åpenhjertige selvbiografi Livin' For Love: The Natalie Cole Story. Hun døde av hjertesvikt. Les mer i Store norske leksikon populærmusikk Eksterne lenker Natalie Cole